ముంబై, ఏప్రిల్ 4: ప్రముఖ హిందుస్థానీ శాస్ర్తీయ విద్వాంసురాలు కిశోరీ అమోంకర్(84) సోమవారం అర్ధరాత్రి కన్నుమూశారు. కొంతకాలంగా అనారోగ్యంతో బాధపడుతున్న ఆమె ముంబైలోని తన స్వగృహంలో తుదిశ్వాస విడిచారని కుటుంబసభ్యులు మంగళవారం తెలిపారు. 1932, ఏప్రిల్ 10న జన్మించిన ఆమె..హిందుస్థానీ సంగీతంలో పేరు ప్రఖ్యాతుల సంపాదించారు. ముఖ్యంగా ‘జైపూర్ ఘరానా’ అనే వినూత్నమైన, విలక్షణమైన సంగీత శైలిని ఆమె సృష్టించారు. అల్లాదియా ఖాన్ సాబ్ వద్ద సంగీతంలో ఓనమాలు నేర్చుకున్న కిశోరీ.. తన తల్లి, ప్రముఖ గాయకురాలు మొగుబాయ్ కుర్దీకర్ ద్వారా ‘జైపూర్ ఘరానా’లో మెలకువలను ఔపోసన పట్టారు. ఏడు దశాబ్దాలపాటు సంగీత ప్రపంచానికి విశిష్టసేవలు అందించారు. పలు చిత్రాల్లోనూ పాటలు పాడారు. తదనంతరం ‘జైపూర్ ఘరానా’ విధానాన్ని అభివృద్ధి చేయడంపై దృష్టి కేంద్రీకరించారు. సంగీత ప్రపంచానికి ఆమె చేసిన కృషికిగాను.. 1987లో పద్మభూషణ్, 2002లో పద్మ విభూషణ్ పురస్కారాలు వరించాయి. 2010లో సంగీత నాటక అకాడెమీ సభ్యురాలిగా నియమితులయ్యారు. కిశోరీ మృతిపట్ల ప్రధాని నరేంద్రమోదీ, మహారాష్ట్ర గవర్నర్ సీహెచ్ విద్యాసాగర్, సీఎం దేవేంద్ర ఫడణవీస్, ప్రముఖ గాయకురాలు లతా మంగేష్కర్, బాలీవుడ్ ప్రముఖులు సంతాపం వ్యక్తం చేశారు. కాగా, కిశోరీ భౌతికకాయానికి మంగళవారం దాదర్లోని హిందూ శ్మశానవాటికలో అంత్యక్రియలు పూర్తయ్యాయి.
mumbai, epril 4: pramukha hindusthaanii saasrtiiya vidvaamsuraalu kishori amonkar(84) somavaram ardharaatri kannumuusaaru. kontakaalamgaa anaarogyamtho baadhapadutunna aame mumbailooni tana swagruhamlo tudishwasa vidichaarani kutumbasabhyulu mangalavaaram telipaaru. 1932, epril 10na janminchina aame..hindusthaanii sangeetamlo paeru prakhyaatula sampaadinchaaru. mukhyamgaa ‘jaipur gharana’ ane vinuutnamaina, vilakshanamaina sangeeta sailini aame srushtinchaaru. alladia khan sab vadda sangeetamlo onamaalu nerchukunna kishori.. tana talli, pramukha gayakuralu mogubay kurdikar dwara ‘jaipur gharana’loo melakuvalanu auposana pattaaru. edu dasaabdaalapaatu sangeeta prapanchaaniki vishishtasevalu andinchaaru. palu chitraalloonuu paatalu paadaaru. tadanantaram ‘jaipur gharana’ vidhaanaanni abhivruddhi cheyadampai drushti kendrikarinchaaru. sangeeta prapanchaaniki aame chesina krushikigaanu.. 1987loo padmabhushan, 2002loo padma vibhushan puraskaaraalu varinchaayi. 2010loo sangeeta naataka academy sabhyuraaligaa niyamitulayyaaru. kishori mruthipatla pradhaani narendramodi, maharashtra gavarnar sehech vidyasagar, cm devendra fadanavies, pramukha gayakuralu lataa mangeshkar, balivud pramukhulu santaapam vyaktam chesaru. kaga, kishori bhoutikakaayaaniki mangalavaaram daadarlooni hindu smasaanavaatikalo antyakriyalu puurtayyaayi.